recursal/SuperWikiNEXT-32B huggingface dataset:
Ο **Πόπλιος Αίλιος Αδριανός Άφερ**, λατιν.: Publius Aelius Hadrianus Afer ήταν ένας διακεκριμένος και πλούσιος Ρωμαίος συγκλητικός και στρατιωτικός, που έζησε στη Ρωμαϊκή Αυτοκρατορία τον 1ο αι. μ.Χ. Ο Π. Αί. Αδριανός Άφερ προερχόταν από την Ισπανία, ωστόσο ήταν ρωμαϊκής καταγωγής.

Βιογραφία
---------

Γεννήθηκε και μεγάλωσε στην πόλη Ιτάλικα (κοντά στη σύγχρονη Σεβίλλη της Ισπανίας) στη ρωμαϊκή επαρχία Ισπανία Βαιτική. Προερχόταν από μία καλά εγκατεστημένη, πλούσια και αριστοκρατική οικογένεια της τάξης των πραιτόρων. Ήταν γιος του Ρωμαίου συγκλητικού Πόπλιου Αιλίου Αδριανού Μαρουλίνου και της ευγενούς Ρωμαίας Ουλπίας. Αδελφός της Ουλπίας ήταν ο Ρωμαίος στρατηγός και συγκλητικός Mάρκος Ούλπιος Τραϊανός, ο πατέρας της Ουλπίας Μαρκιανής και του Tραϊανού Ρωμαίου Αυτοκράτορα. Έτσι η Ουλπία Μαρκιανή και ο Tραϊανός ήταν εξαδέλφια του.

Καθ' όλη τη διάρκεια της ζωής του ο Αδριανός Άφερ περνούσε μέρος τού χρόνου του στη Ρώμη. Το επώνυμό του *Afer* είναι Λατινικό και σημαίνει Αφρικανός. Έλαβε το επώνυμο *Άφερ* ως παρωνύμιο, λόγω της εξαιρετικής υπηρεσίας του στη Μαυριτανία. Ο Αδριανός Άφερ νυμφεύτηκε τη Δομιτία Παυλίνα, μία Ισπανόφωνη Ρωμαία από μία διακεκριμένη οικογένεια συγκλητικών, που καταγόταν από το Gades (σύγχρονο Κάδιθ, Ισπανία). Τα παιδιά τους ήταν μία κόρη, η Αιλία Δομιτία Παυλίνα (75–130) και ένας γιος, ο Πόπλιος Αίλιος Αδριανός (76–138) ο Αυτοκράτορας. Αφού έφτασε στο αξίωμα του πραίτωρα, ο Άφερ και η σύζυγός του απεβίωσαν το 86. Ο γιος και η κόρη του τέθηκαν υπό την κηδεμονία του εξαδέλφου του Τραϊανού και τού Ρωμαίου αξιωματούχου Πόπλιου Ακίλιου Ατιανού.

Οικογένεια
----------

Νυμφεύτηκε τη Δομιτία Παυλίνα την Πρεσβύτερη, από οικογένεια συγκλητικών της Ισπανίας και είχε τέκνα:

* Αιλία Δομιτία Παυλίνα η Νεότερη 75-130, παντρεύτηκε τον εύκιο Ιούλιο Ούρσο Σερβιανό τρις ύπατο.
* Τραϊανός Αδριανός 76-138, Ρωμαίος Αυτοκράτορας. Νυμφεύτηκε την κόρη της 2ης εξαδέλφης του, τη Βιβία Σαβίνα, εγγονή της Ουλπίας Μαρκιανής.

Πηγές
-----

* *Historia Augusta - Η ζωή του Αδριανού*
* Roman-emperors.org Αρχειοθετήθηκε 2011-04-08 στο Wayback Machine.
* Library.thinkquest.org
* Romans-inbritain.org.uk

Παραπομπές
----------

1. ↑  Ανακτήθηκε στις 23  Νοεμβρίου 2018.
Το **Ναχαγιέ Βαλιέβσκα ή του Βάλιεβο** (*σερβικά : Ваљевска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας. Έδρα του ήταν η πόλη Βάλιεβο.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1459 μετά την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση του και διατηρήθηκε έως το 1833 όπου καταργήθηκε. Διοικητικά χωριζόταν στις Κνεζίνες Ποντγκόρα, Κολουμπάρα και Ταμνάβσκα και 189 χωριά. 

Κατά την διάρκεια της Σερβικής επανάστασης το Νεχαγιέ ήταν από τις πρώτες περιοχές που ξεσηκώθηκαν κατά των Οθωμανών κι ήταν το επίκεντρο πολλών πολεμικών συγκρούσεων.

Παραπομπές
----------

1. 1 2   Љубодрага Поповића, „Наши стари – попис становништва на територији данашње општине Врњачка Бања", Народна библиотека „Др Душан Радић", Врњачка Бања, 2002, стр. 30.
2. ↑  «Историја - Opština Mionica». Αρχειοθετήθηκε από το πρωτότυπο στις 27 Δεκεμβρίου 2013. Ανακτήθηκε στις 9 Μαρτίου 2014.
3. ↑  Милоје Ж. НИКОЛИЂ, ВАЉЕВСКА НАХИЈА У ДРУГОМ УСТАНКУ 1815. ГОДИНЕ
Ως **ναυτιλιακή χώρα** ή **ναυτιλιακό κράτος** (maritime nation) χαρακτηρίζεται γενικά εκείνο που παρουσιάζει ιδιαίτερη αναπτυγμένη Εμπορική Ναυτιλία.  
 
Επιπρόσθετα **παραδοσιακή ναυτιλιακή χώρα** ονομάζεται εκείνη που έχει να παρουσιάσει ιστορικές ναυτικές ρίζες και παραδόσεις. Στη δεύτερη αυτή σημαντική κατηγορία, αν όχι την πρώτη, τουλάχιστον όμως από τις πρώτες θέσεις, είναι γεγονός πως κατέχει η Ελλάδα. Στη ίδια αυτή όμως κατηγορία ανήκουν και η Μεγάλη Βρετανία, η Ισπανία, η Πορτογαλία, κ.ά. ενώ στην πρώτη ανήκουν η Ελλάδα, η Μεγάλη Βρετανία, η Ιαπωνία, η Γαλλία, η Νορβηγία, η Ολλανδία, η Ιταλία, η Γερμανία και η Σουηδία.

Όλες οι παραπάνω Χώρες - και άλλες ακόμη - ακολουθούν ορθόδοξη ναυτιλιακή πολιτική, χωρίς δηλαδή ειδική "διάκριση σημαίας" ή άλλων γενικών περιοριστικών μέτρων.
Η **Πόπη Ζώρα** (1924 - 2007) ήταν Ελληνίδα λαογράφος, αρχαιολόγος και συγγραφέας.

Βιογραφία
---------

Γεννήθηκε το 1924 στην Ανδρίτσαινα Ηλείας και σπούδασε αρχαιολογία στο Πανεπιστήμιο Αθηνών και τη Ρώμη, ενώ το 1956 ανέλαβε τη διεύθυνση του Μουσείου Ελληνικής Λαϊκής Τέχνης, θέση την οποία διατήρησε μέχρι το 1980.

Κατά τη διάρκεια της θητείας της, το μουσείο μεταφέρθηκε από το τζαμί Τζισταράκη στην περιοχή της Πλάκας, ενώ η ίδια μερίμνησε ώστε να δημιουργηθούν αρκετά παραρτήματα του μουσείου, να συσταθούν διάφορες τοπικές λαογραφικές συλλογές και να επιστραφούν στην Ελλάδα 30 κεντημάτα του 17ου και του 18ου αιώνα. Παράλληλα, είχε σημαντική συμβολή στην ίδρυση του μουσείου Ελληνικών Λαϊκών Μουσικών Οργάνων.

Επιπλέον, η Ζώρα διετέλεσε επίτιμη διευθύντρια του Μουσείου Ελληνικής Λαϊκής Τέχνης, πρόεδρος της Ελληνικής Εταιρείας Λαογραφικής Μουσειολογίας, καθηγήτρια επί σειρά ετών στην Ανωτέρα Σχολή Ξεναγών και γενική γραμματέας του Πελοποννησιακού Λαογραφικού Ιδρύματος. Για την προσφορά της τιμήθηκε, μεταξύ άλλων, με το βραβείο της Ακαδημίας Αθηνών και με τον Σταυρό του Τάγματος των Ιπποτών της Ιταλικής Δημοκρατίας.

Απεβίωσε στις 28 Οκτωβρίου του 2007 και κηδεύτηκε στο Α΄ Νεκροταφείο Αθηνών.

Εργογραφία (ενδεικτική)
-----------------------

* *Δύο μεγάλοι μαστόροι του ασημιού*, Εθνικός Οργανισμός Ελληνικής Χειροτεχνίας, Αθήνα, 1972.
* *Λαϊκή τέχνη*, Εκδοτική Αθηνών, 1995.

Παραπομπές
----------

1. 1 2 3 4 5  «Πέθανε η λαογράφος Πόπη Ζώρα». *tovima.gr*. ΤΟ ΒΗΜΑ. 30 Οκτωβρίου 2007. Ανακτήθηκε στις 30 Οκτωβρίου 2017.
2. 1 2 3  «Βιογραφικά Ομιλιτρίας». *Ηπειρωτική Εταιρεία* (Μηνιαία έκδοση της ομωνύμου εταιρείας) (79): 130. Απρίλιος 1983.. Ανακτήθηκε στις 30 Οκτωβρίου 2017.
3. ↑  «Τίμησαν την προσφορά της Π. Ζώρα». *kathimerini.gr*. Η Καθημερινή. 14 Νοεμβρίου 2006. Ανακτήθηκε στις 30 Οκτωβρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 65523252
* **ΕΒΕ**: 18822
* **AA**: 51273
* **BiblioNet**: **40240**
* LCCN: n87803267
* ISNI: 0000 0000 7148 6088
* GND: 139360883
* SUDOC: 055300677

 |

 |
Νήσος Ντεναράου, Φίτζι
Η **Νήσος Ντεναράου** είναι μικρό ιδιωτικό νησί στη Δημοκρατία των Φίτζι, δυτικά του Βίτι Λέβου. Έχει έκταση 2,55 τετραγωνικών χιλιομέτρων, ενώ συνδέεται με την ενδοχώρα μέσω ενός μικρού υδατόδρομου. Βρίσκεται 5 χιλιόμετρα βορειοδυτικά του Νάντι Φίτζι και 10 χιλιόμετρα δυτικά του Διεθνούς Αεροδρομίου του Νάντι. 

Το νησί Ντεναράου είναι γνωστό για τα ξενοδοχεία και τα θέρετρα του. Στο νησί υπάρχουν διεθνείς αλυσίδες ξενοδοχείων όπως Hilton, Sheraton, Radisson, Westin, Sofitel και Worldmark.

Επίσης, η Μαρίνα του Ντεναράου παρέχει θαλάσσιες μεταφορές στα νησιά Μαμανούκα και Γιασάουα. 

Το **Πορτ Ντεναράου**, καθώς και η μαρίνα Ντεναράου, διαθέτει πληθώρα εστιατορίων, σουπερμάρκετ, αρτοποιείο, και κομμωτήρια.

Εξωτερικοί σύνδεσμοι
--------------------

* Νήσος Ντεναράου
Ο **Μωυσής Ζαχούτ** (1625-1697) υπήρξε σπουδαίος Αρχιρραβίνος και Ελληνιστής. Γεννήθηκε στο Άμστερνταμ και ανήκε στους Σεφαρδίτες Εβραίους. Υπήρξε διάσημος στο χριστιανικό κόσμο για τις συγκριτικές του μελέτες επί της αστρονομίας και της "Καμπάλας" που γνώριζε σε βάθος και μελετούσε συνεχώς.

Μετέφρασε από την αρχαία ελληνική τα "Ηθικά Νικομάχεια" του Αριστοτέλη, βιβλίο από τα προσφιλέστερα του κάθε Εβραίου ερευνητή - σοφού. Αργότερα σε μια μελέτη του που δημοσίευσε στη λατινική με τον τίτλο "Φως" αποπειράθηκε να συνδυάσει την ηθική του Ταλμούδ με εκείνη της πλατωνικής φιλοσοφίας.

Ο Μωυσής Ζαχούτ φέρεται να είχε επισκεφθεί τον ελλαδικό χώρο επί Τουρκοκρατίας το 1672 όπου και για την επίσκεψή του αυτή έγραψε ειδικό φυλλάδιο. Το χειρόγραφο αυτό περιήλθε αργότερα στη κατοχή των Τσάρων της Ρωσίας όπου και φυλάσσεται σήμερα στη βιβλιοθήκη της Αγίας Πετρούπολης
Ο **Μόζες Κιπτανούι** (*Moses Kiptanui*, γενν. 1 Οκτωβρίου 1970) είναι Κενυάτης αθλητής του στίβου, δρομέας ημιαντοχής και αντοχής, γνωστός κυρίως για τα επιτεύγματά του στον δρόμος 3.000 μέτρων στιπλ, όπου ήταν ο κορυφαίος αθλητής παγκοσμίως από το 1991 έως το 1995 και τρεις φορές παγκόσμιος πρωταθλητής. Ο Κιπτανούι υπήρξε ο πρώτος άνθρωπος στην ιστορία που έτρεξε τα 3.000 μέτρα στιπλ σε χρόνο μικρότερο των οκτώ λεπτών.

Σταδιοδρομία
------------

Ο Κιπτανούι εμφανίσθηκε το 1991 ως ένας σχετικώς άγνωστος αθλητής που νίκησε σε αρκετούς αγώνες «Γκραν Πρι» της IAAF εκείνο το έτος. Είχε μία ιδιαιτέρως εντυπωσιακή νίκη στη Ζυρίχη, όπου έπεσε κάτω στον τελευταίο γύρο, αλλά ακόμα και έτσι κέρδισε εύκολα. Ο Κιπτανούι ήταν γνωστός ως ένας αθλητής με υψηλή αυτοπεποίθηση και κάπως υπερόπτης, που δεν είχε προπονητή αλλά προπονούσε ο ίδιος τον εαυτό του, και είχε ως κίνητρο την πίστη του στον εαυτό του.

Μετά τη νίκη του στο Παγκόσμιο Πρωτάθλημα του 1991 στο Τόκιο, υπήρξε μεγάλη η απογοήτευση πολλών όταν δεν συμπεριελήφθηκε στην κενυατική ομάδα για τους Ολυμπιακούς Αγώνες του 1992 επειδή είχε αποτύχει στους σχετικούς αγώνες επιλογής για τους Κενυάτες αθλητές στο Ναϊρόμπι.

Ωστόσο, λίγο μετά τους Ολυμπιακούς Αγώνες, ο Κιπτανούι κατέρριψε το παγκόσμιο ρεκόρ στον δρόμο 3000 μ. (χωρίς εμπόδια) στην Κολωνία με χρόνο 7:28,96 και μόλις τρεις ημέρες αργότερα κατέρριψε το παγκόσμιο ρεκόρ και στα 3000 μέτρα στιπλ με 8:02,08 στη Ζυρίχη. Το επόμενο έτος ανακηρύχθηκε και πάλι παγκόσμιος πρωταθλητής στη Στουτγάρδη, ενώ κέρδισε τα 3000 μ. στιπλ και στο Παγκόσμιο Κύπελλο 1994 της IAAF.

Στις 8 Ιουνίου 1995 ο Κιπτανούι κατέρριψε το παγκόσμιο ρεκόρ στον δρόμο των 5000 μέτρων, στη Ρώμη, με χρόνο 12:55,30.

Παραπομπές
----------

1. ↑  *World Athletics Database*. 3615.
2. ↑  Mutuota, Mutwiri (2010-12-07): «Confidence is key for rising 1500m star Kiplagat», IAAF. Retrieved on 2010-12-07.
3. ↑  gbrathletics.com: IAAF WORLD CUP IN ATHLETICS

Εξωτερικοί σύνδεσμοι
--------------------

* Ο Μ. Κιπτανούι στον ιστότοπο του *World Athletics*
Συντεταγμένες: 41°6′29″N 21°22′42″E﻿ / ﻿41.10806°N 21.37833°E﻿ / 41.10806; 21.37833

Η **Μόγκιλα** (σλαβομακεδονικά: Могила‎) είναι χωριό στα νότια της Βόρειας Μακεδονίας. Είναι η έδρα του Δήμου Μόγκιλα. Το χωριό βρίσκεται στην Πελαγονία, βορειοανατολικά της πόλης της Μπίτολα. Έχει ειπωθεί ότι το όνομα προέρχεται από το αρχαίο μακεδονικό «Μόγιλα» που σημαίνει νεκροταφείο, παρόλο που δεν έχει καταγραφεί τέτοια λέξη από τους αρχαίους λεξιλόγους όπως τον Ησύχιο τον Αλεξανδρέα, τον Αμερία, τον Μαρσύα τον Πελλαίο και τον Αθήναιο τον Ναυκρατίτη που έσωσαν περίπου 200 αρχαίες μακεδονικές λέξεις. Πιο πιθανά το όνομα να προέρχεται από το βουλγαρικό «Μόγκιλα» που σημαίνει «τούμπα», «λόφος». Δείτε επίσης ρωσικό «μόγκιλα» με την έννοια του «τάφου», «μνήματος» και το πολωνικό «μόγκιλα» με την έννοια του «τάφου».

Δημογραφικά
-----------

Σύμφωνα με την απογραφή του 2002, όλοι από τους 1.526 κάτοικους της Μόγκιλας ήταν Σλαβομακεδόνες.

|  |  |  |
| --- | --- | --- |
|  | Αριθμός | % |
| **ΣΥΝΟΛΟ** | **1.526** | 100,00 |
| Σλαβομακεδόνες | 1.525 | 99,93 |
| Άλλοι | 1 | 00,07 |

Παραπομπές
----------

1. ↑  *GEOnet Names Server*. 11  Ιουνίου 2018. -89418.
2. ↑
3. ↑
4. ↑
Ο **Μόδεστος Παντελή** (Λιοπέτρι, 1923 - Αυγόρου, 1955) ήταν Έλληνας αγωνιστής της ΕΟΚΑ και το πρώτο μέλος της οργάνωσης που σκοτώθηκε κατά τη διάρκεια του αγώνα για την Ένωση.

Βιογραφία
---------

Ο Παντελή γεννήθηκε την 16η Δεκεμβρίου 1923 στο Λιοπέτρι Αμμοχώστου. Γονείς του ήταν οι Παντελής Γεωργίου και Χιονού Παντελή ενώ είχε άλλα τέσσερα αδέλφια. Ήταν παντρεμένος και είχε δύο παιδιά. Φοίτησε στο δημοτικό σχολείο του χωριού του μέχρι την τρίτη τάξη και έπειτα ασχολήθηκε με τη γεωργία. Τον Φεβρουάριο του 1955 οργανώθηκε στην ΕΜΑΚ (η αρχική ονομασία της ΕΟΚΑ) μαζί με τα αδέλφια του και ήταν μέλος της ομάδας του Γρηγόρη Αυξεντίου.

Θάνατος
-------

Τα μεσάνυχτα της 31ης Μαρτίου προς την 1η Απριλίου του 1955, ανέλαβε με τον Ανδρέα Κάρυο να προκαλέσει βραχυκύκλωμα σε ηλεκτροφόρα σύρματα που τροφοδοτούσαν στρατόπεδο έξω από τον οικισμό Αυγόρου, σκοτώθηκε όμως από ηλεκτροπληξία στην προσπάθειά του να κόψει ένα από τα ηλεκτρικά καλώδια υψηλής τάσης, ενώ και ο Κάρυος υπέστη εγκαύματα.

Παραπομπές
----------

1. ↑  *Εικονοστάσι, Οι νεκροί του κυπριακού έπους 1955 - 1959*, επιμ. έκδοσης Β. Ν. Πτωχόπουλλος, εκδόσεις Αιγαίον, Λευκωσία 2010, σελ. 65.
2. ↑  «Σύντομα βιογραφικά στοιχεία για τους Ηρωομάρτυρες της ΕΟΚΑ: Μόδεστος Παντελή». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Μαρτίου 2014.
3. 1 2  «Κέντρο Έρευνας και Τεκμηρίωσης - Ι.Δ.Α.Α.Ε.: Πεσόντες αγωνιστές». Αρχειοθετήθηκε από το πρωτότυπο στις 15 Φεβρουαρίου 2008. Ανακτήθηκε στις 28 Μαρτίου 2014.
4. ↑  *Έγγραφα του υπουργείου Εξωτερικών της Γαλλίας που αναφέρονται στον αγώνα της Ε.Ο.Κ.Α, 1955 - 1959 (Εξασφαλίστηκαν με ενέργειες του Σ.Ι.Μ.Α.Ε. το 2007)*, σελ. 2.
Το **Ναχαγιέ Σμεντεράβσκα ή Σμεντέρεβο** (*σερβικά : Смедеревска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν η πόλη Σμεντέρεβο.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1459 μετά την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση έως το 1834.

Παραπομπές
----------

1. 1 2   Љубодрага Поповића, „Наши стари – попис становништва на територији данашње општине Врњачка Бања", Народна библиотека „Др Душан Радић", Врњачка Бања, 2002, стр. 30.
Η **σημαία της Σοβιετικής Σοσιαλιστικής Δημοκρατίας της Τουρκμενίας** υιοθετήθηκε από τη ΣΣΔ Τουρκμενίας στις 1 Αυγούστου του 1953. Οι δύο μπλε γραμμές στη μέση της σημαίας και μεταξύ μιας λεπτής κόκκινης γραμμής αντιπροσωπεύουν τους ποταμούς Αμού Ντάρια και Συρ Ντάρια, το κόκκινο αντιπροσωπεύει τον «επαναστατικό αγώνα των εργαζόμενων μαζών», το σφυροδρέπανο αντιπροσωπεύει την ενότητα αγροτών και εργατών μέσα στην τάξη του προλεταριάτου, ενώ το κόκκινο αστέρι πάνω από το σφυροδρέπανο συμβολίζει το καθοδηγητικό φως του Κομμουνιστικού Κόμματος.

Η σημαία αυτή αν και παρόμοια με τη σημαία της Σοβιετικής Ένωσης, έχει παρόμοιο σχεδιασμό με τη σημαία της Σοβιετικής Σοσιαλιστικής Δημοκρατίας της Κιργιζίας με αναλογία 1:2.

Ιστορικό
--------

Κατά τη δεκαετία του 1920 και 1930, η σημαία ήταν κόκκινη με ένα μεγάλο σφυροδρέπανο στη πάνω αριστερή γωνία, ίδια με τη σημαία της Σοβιετικής Ένωσης. Κατά το 1940 και το 1953, η σημαία είχε πιο ανοιχτό χρώμα και έγραφε με Κυριλλικούς χαρακτήρες *ТССР* (*TSSR*). Παλιότερα, η σημαία ήταν παρόμοια, αλλά με Λατινικούς χαρακτήρες.

Στις 26 Σεπτεμβρίου του 1973, το Προεδρείο της Ανωτάτης Σοβιέτ της ΣΣΔ Τουρκμενίας τροποποίησε τη σημαία. Η θέση του σφυροδρέπανου και του αστεριού μετακινήθηκε πιο κοντά στον πόλο της σημαίας.

Από την ανεξαρτησία του Τουρκμενιστάν το 1991 και την υιοθέτηση μιας νέας σημαίας στις 19 Φεβρουαρίου του 1992, η σημαία παρέμεινε ως η εθνική σημαία της χώρας.

* Σημαία της ΣΣΔ Τουρκμενίας (1925 - 1926) Σημαία της ΣΣΔ Τουρκμενίας (1925 - 1926)
* Σημαία της ΣΣΔ Τουρκμενίας (1926 - 1937) Σημαία της ΣΣΔ Τουρκμενίας (1926 - 1937)
* Σημαία της ΣΣΔ Τουρκμενίας (1937 - 1940) Σημαία της ΣΣΔ Τουρκμενίας (1937 - 1940)
* Σημαία της ΣΣΔ Τουρκμενίας (1953 - 1973) Σημαία της ΣΣΔ Τουρκμενίας (1953 - 1973)
* Σημαία της ΣΣΔ Τουρκμενίας (1973 - 1991) Σημαία της ΣΣΔ Τουρκμενίας (1973 - 1991)

Παραπομπές
----------

1. ↑  Σύνταγμα της Σοβιετικής Σοσιαλιστικής Δημοκρατίας της Τουρκμενίας, 1978
2. ↑  Флаги Советского Туркменистана
Στο μπάσκετ, το **νταμπλ** είναι η συγκέντρωση διψήφιου αριθμού συνολικά σε πέντε στατιστικές κατηγορίες: πόντους, ριμπάουντ, ασίστ, κλεψίματα και μπλοκ σε ένα παιχνίδι. Επειδή όμως πολλοί παίκτες συνήθως σκοράρουν διψήφιο αριθμό πόντων σε κάθε παιχνίδι, χρησιμοποιούμε τον όρο νταμπλ όταν ένας παίκτης έχει διψήφιο αριθμό σε περισσότερες από μία κατηγορίες. 

Ένα **νταμπλ νταμπλ** είναι η συγκέντρωση διψήφιου αριθμού συνολικά σε δύο από τις πέντε κατηγορίες σε ένα παιχνίδι. Το πιο κοινό νταμπλ νταμπλ είναι ο συνδυασμός πόντων-ριμπάουντ, ακολουθούμενο από τον συνδυασμό πόντους-ασίστ. Από το 1983–84, ο Τιμ Ντάνκαν είναι πρώτος στο NBA σε πόντους-ριμπάουντ με 840 και ο Τζον Στόκτον σε πόντους-ασίστ με 714.

Ένα **τριπλ νταμπλ** είναι η συγκέντρωση διψήφιου αριθμού συνολικά σε τρεις από τις πέντε κατηγορίες σε ένα παιχνίδι. Ο πιο συνηθισμένος τρόπος για να επιτευχθεί ένα τριπλ νταμπλ είναι με πόντους, ριμπάουντ και ασίστ. Ο Όσκαρ Ρόμπερτσον οδηγεί τη λίστα με 181 τριπλ νταμπλ  και είναι, μαζί με τον Ράσελ Γουέστμπρουκ, ένας από τους μόλις δύο παίκτες με μέσο όρο τριπλ νταμπλ για μια σεζόν. Ο Γουέστμπρουκ σήμερα κατέχει το ρεκόρ για τα περισσότερα τριπλ νταμπλ σε μια σεζόν με 42.

Αναφορές
--------
Συντεταγμένες: 03°35′S 171°31′W﻿ / ﻿3.583°S 171.517°W﻿ / -3.583; -171.517

|  |
| --- |
| **Νήσος Μπίρνι**  |
| **Θέση** | Ειρηνικός Ωκεανός, Νησιά Φοίνικα |
| **Συντεταγμένες** | 03°35′Ν, 171°31′Δ |
| **Έκταση** | 0,2 χμ² |
| **Χώρα** | Κιριμπάτι |
| **Πληθυσμός** | ακατοίκητο |

Η **Νήσος Μπίρνι** είναι ένα μικρό κοραλλιογενές νησί, με έκταση 0,2 τ.χμ. (20 εκτάρια), τμήμα των Νήσων Φοίνικα, που ανήκουν στο κράτος του Κιριμπάτι. Βρίσκεται περίπου 100 χμ ΝΑ της Νήσου Καντών και 90 χμ Δ-ΝΔ της Νήσου Ραουάκι, παλαιότερα γνωστή ως Νήσος Φοίνικα. Η Νήσος Μπίρνι είναι ακατοίκητη, και έχει μήκος μόλις 1,2 χμ και πλάτος 0,5 χμ. Δεν υπάρχει αγκυροβόλιο, αλλά η προσεδάφιση μπορεί να επιτευχθεί στην απήνεμη παραλία.

Η Νήσος Μπίρνι είναι ένα ξηρό νησί, που καλύπτεται κυρίως με χαμηλούς θάμνους παρά με ψηλότερη βλάστηση, και η μικρή λιμνοθάλασσα είναι όλη αποξηραμένη. Λόγω της ανεπηρέαστης φύσης του νησιού, της βλάστησης, και των μεγάλων αποικιών με θαλασσοπούλια που φωλιάζουν εκεί, η Νήσος Μπίρνι ανακηρύχθηκε καταφύγιο άγριας ζωής το 1975.

Ιστορία
-------

Η Νήσος Μπίρνι ανακαλύφθηκε το 1823 από το Λονδρέζικο φαλαινοθηρικό πλοίο "Σύδνεϋ Πάκετ", με καπετάνιο τον Τ. Έμμετ και ονομάστηκε από το όνομα του ιδιοκτήτη του πλοίου, την Λονδρέζικη εταιρεία *Αλεξάντερ Μπίρνι και Σία*.

Την δεκαετία του 1860, το νησί διεκδικήθηκε υπό την Πράξη Νήσων με Γκουανό του 1856 για τις Ηνωμένες Πολιτείες, αν και δεν υπάρχουν αποδείξεις ότι έγινε ποτέ εξόρυξη γκουανό εκεί. Το 1889, υψώθηκε η Βρετανική σημαία, και το νησί ανακηρύχθηκε προτεκτοράτο. Υπήρχαν σχέδια για αποίκηση αλλά δεν έγινε ποτέ. Το 1899, το νησί εκμισθώθηκε στην Εταιρεία Ειρηνικών Νήσων. 

Το 1916, ήταν ανάμεσα στα νησιά που εκμισθώθηκαν για 87 χρόνια στον Καπετάνιο Άλλεν για την Μεταφορική και Εμπορική Εταιρεία της Σαμόα. Αυτήν την εκμίσθωση ανέλαβε η Εταιρεία Μπερνς Φιλπ (Νότια Θάλασσα). 

Η Νήσος Μπίρνι έγινε τμήμα της Αποικίας Νήσων Γκίλμπερτ και Έλις το 1937, που ανήκε στην Βρετανία, και αργότερα το 1979 τμήμα του Κιριμπάτι όταν η χώρα απέκτησε την ανεξαρτησία της. Οι Ηνωμένες Πολιτείες εγκατέλειψαν την διεκδίκηση της το 1979 με την Συνθήκη της Ταράουα. Είναι ακόμα ακατοίκητη και σπάνια την επισκέπτονται. 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ατόλες και Νησιά του Κιριμπάτι |
| --- |
|  |
| Νησιά Γκίλμπερτ | 
* Μακίν
* Μπουταριτάρι
* Μαρακέι
* Αμπαϊάνγκ
* Ταράουα
* Μαϊάνα
* Αμπεμάμα
* Κουρία
* Αρανούκα
* Νονούτι
* Ταμπιτεουέα
* Μπέρου
* Νικουνάου
* Ονοτόα
* Ταμάνα
* Αροράε
 |
|  |
| Δυτικά των Γκίλμπερτ | 
Μπανάμπα |
|  |
| Νησιά Φοίνικα | 
* Αμπαριρίνγκα
* Εντέρμπουρυ
* Μπίρνι
* ΜακΚήν
* Ραουάκι
* Μάνρα
* Ορόνα
* Νικουμαρόρο
 |
|  |
| Νησιά Γραμμής Ισημερινού | 
* Τεράινα
* Ταμπουαεράν
* Κιριτιμάτι
* Μάλντεν
* Στάρμπακ
* Βοστόκ
* Καρολίνα
* Φλιντ
 |
|  |
| Ύφαλοι | 
* Γουίνσλοου
* Καροντελέτ
* Φίλιππο
 |

 |
Ο **Ντενίς Ανατόλιοβιτς Σμιχάλ** (ουκρανικά: Денис Анатолійович Шмигаль, γενν. 15 Οκτωβρίου 1975, Κίεβο), είναι επιχειρηματίας και πολιτικός της Ουκρανίας. Ανέλαβε την πρωθυπουργία της χώρας από τις 4 Μαρτίου 2020, λόγω της παραίτησης του προκατόχου του Ολεξίι Χοντσαρούκ.

Βιογραφία
---------

Γεννήθηκε στο Κίεβο στις 15 Οκτωβρίου 1975 αποφοίτησε το 1993 από την δευτεροβάθμια εκπαίδευση, ενώ το 1997 αποφοίτησε από την τριτοβάθμια εκπαίδευση από το Πολυτεχνείο Λβιβ με πτυχίο των οικονομικών και των κοινωνικών επιστημών.

Πολιτική
--------

Αναμείχθηκε στην πολιτική από το 2015 αφότου εργάστηκε ως επικεφαλής του Τμήματος Οικονομικών στην Περιφερειακή Διοίκηση της Περιφέρειας Λβιβ. Εργάστηκε επίσης για το υπουργείο Εσόδων και Υποχρεώσεων. 

Από την 1 Αυγούστου 2019 έως την υπουργοποίηση του ήταν κυβερνήτης στην πολιτεία Ιβάνο-Φρανκίφσκ.

Στις 4 Φεβρουαρίου 2020 ανέλαβε και χρέη υπουργού και συγκεκριμένα του υπουργού Περιφερειακής Ανάπτυξης θέση που κράτησε μέχρι και τις 4 Μαρτίου 2020, λόγω ανάληψης της θέσης του πρωθυπουργού.

Πρωθυπουργός
------------

Στις 4 Μαρτίου 2020 διαδέχθηκε στον πρωθυπουργικό θώκο τον Ολέξι Χόντσαρουκ, μετά την παραίτηση του προκατόχου του λόγω ενός σαρωτικού ανασχηματισμού, αλλά και μετά τις διαρροές ότι ο πρωθυπουργός χλεύαζε τον πρόεδρο της χώρας για τις ικανότητες του. Ο διορισμός του εγκρίθηκε από το κοινοβούλιο με 355 ψήφους.

Παραπομπές
----------

1. ↑  «Шмигаль Денис Анатолійович». *dovidka.com.ua* (στα Ουκρανικά). Ανακτήθηκε στις 17 Ιανουαρίου 2020.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 13 Μαρτίου 2020.
3. ↑  «Шмигаль Денис Анатолійович». *slovoidilo.ua* (στα Ουκρανικά). Ανακτήθηκε στις 17 Ιανουαρίου 2020.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 213158369754801460003
* GND: 1206010541

 |

 |

|  |  |
| --- | --- |
| 

|  |
| --- |
| * Πύλη:Ουκρανία
* Πύλη:Βιογραφίες
 |

 |
Η υψηλής ευκρίνειας πρωκτοσκόπηση (high resolution anoscopy) είναι μία πολύ πρόσφατη μέθοδος διάγνωσης των προκαρκινωματωδών δυσπλασιών στην περιοχή του πρωκτού. Οι δυσπλασίες αυτές προκαλούνται από τον ιό HPV (ιός των ανθρωπίνων κονδυλωμάτων) και ειδικά από ορισμένους υποτύπους του. Οι υψηλόβαθμες ενδοεπιθηλιακές δυσπλασίες (HGAIN) είναι παρόμοιες με τις υψηλόβαθμες δυσπλασίες του τραχήλου της μήτρας και μπορεί να εξελιχθούν σε διηθητικό καρκίνο πρωκτού σε ένα ποσόστό 10-15% εντός 3-5 ετών.

Υψηλού βαθμού δυσπλασία πρωκτού σε πρωκτοσκόπηση υψηλής ευκρίνειας
Η εξέταση αυτή εκτελείται όταν η κυτταρολογική εξέταση του πρωκτού δείξει την ύπαρξη άτυπων κυττάρων ενδεικτικών δυσπλασίας. Μπορεί να γίνει και σε κάθε άλλη περίπτωση που υπάρχει υπόνοια δυσπλασίας στην περιοχή του πρωκτού (ομάδες υψηλού κινδύνου) Επιπλέον αποτελεί την καλύτερη εξέταση για διάγνωση των κονδυλωμάτων του πρωκτού. Η διαδικασία είναι απλή και έχει πολλές ομοιότητες με την κολποσκόπηση που γίνεται στον κόλπο. Αφού εμποτισθεί η περιοχή με οξεικό οξύ, εισάγεται ένα πρωκτοσκόπιο και εξετάζεται η περιοχή με μεγάλη μεγέθυνση. Γίνεται φωτογραφική αποτύπωση των ύποπτων περιοχών και λαμβάνονται βιοψίες. Πολλές φορές χρησιμοποιείται και διάλυμα Lugol (δοκιμασία Schiller)

Εάν οι βιοψίες αποβούν θετικες για δυσπλασία, η εξέταση επαναλαμβάνεται και γίνεται καυτηριασμός των προκαρκινωματωδών βλαβών υπο τοπική αναισθησία.

Παραπομπές
----------

1. ↑  «High Resolution Anoscopy». [*νεκρός σύνδεσμος*]
Η **ρυθμιστική (μεταβλητή) αντίσταση** είναι ένας τύπος ωμικής αντίστασης, η οποία μπορεί να μεταβάλλεται μέσα σε ένα συγκεκριμένο εύρος τιμών. Πρόκειται, δηλαδή, περί ενός αντιστάτη του οποίου η αντίσταση μεταβάλλεται με την μετακίνηση ενός δρομέα ή με την περιστροφή ενός κουμπιού.

Η τυπική ρυθμιστική αντίσταση ενός σχολικού εργαστηρίου, κατασκευάζεται από ένα σταθερής διατομής ομογενές σύρμα, το οποίο είναι ομοιόμορφα τυλιγμένο πάνω σε έναν κύλινδρο κατασκευασμένο από μονωτικό υλικό. Επειδή η αντίσταση του σύρματος είναι ανάλογη του μήκους του, η αντίσταση μεταξύ του δρομέα Δ και του ενός άκρου Α είναι ανάλογη της απόστασης του δρομέα από το άκρο αυτό. Δηλαδή η λειτουργία της ρυθμιστικής αντίστασης στηρίζεται στην αναλογία αντίστασης-μήκους ενός αγωγού σταθερής διατομής από μονωτικό υλικό.

Ανάλογα με τον τρόπο με τον οποίο συνδέεται στο κύκλωμα μπορεί να λειτουργήσει ως **ρυθμιστής τάσης (ποτενσιόμετρο)** ή ως **ρυθμιστής έντασης (ροοστάτης)**

Παραπομπές
----------

1. ↑  Κοσμόπουλος, Νίκος (Σεπτέμβριος 2014). *ΦΥΣΙΚΗ Β ΛΥΚΕΙΟΥ ΓΕΝΙΚΗΣ ΠΑΙΔΕΙΑΣ*. ΕΛΛΗΝΟΕΚΔΟΤΙΚΗ. σελ. 227. ISBN 978-960-563-065-2.
Συντεταγμένες: 77°30′S 168°00′E﻿ / ﻿77.500°S 168.000°E﻿ / -77.500; 168.000

Η **Νήσος Ρος** (Ross Island) είναι ηφαιστειογενές νησί στη Θάλασσα Ρος, στην Ανταρκτική. Χωρίζεται από την υπόλοιπη ήπειρο με τον πορθμό ΜακΜούρντο. Έχει έκταση 2.460 τετραγωνικά χιλιόμετρα, όμως είναι το έκτο ψηλότερο νησί στη Γη, αφού το όρος Έρεβος, το ψηλότερο από τα ηφαίστεια που αποτελούν το νησί, έχει ύψος 3.794 μέτρα. Το όρος Έρεβος είναι επίσης το νοτιοτέρο ενεργό ηφαίστειο στη Γη. Τα άλλα ηφαίστεια που βρίσκονται στη νήσο Ρος είναι το όρος Τρόμος (Τέρορ, 3.262 μέτρα), το όρος Μπερντ (1.800 μέτρα) και η χερσόνησος Χουτ Πόιντ. Τα ηφαίστεια αυτά δεν δημιουργήθηκαν ως αποτέλεσμα της τήξης των τεκτονικών πλακών στο εσωτερικό της Γης, αλλά είναι αποτέλεσμα ενός θερμού σημείου, δηλαδή μιας περιοχής όπου ανοδικό ρεύμα θερμού μάγματος ανέρχεται μέχρι το κάτω όριο του φλοιού και τον εξασθενεί ανοίγοντας ρήγματα.

Τα ηφαίστεια δίνουν στο νησί ένα σχεδόν τριγωνικό σχήμα, με μήκος 69 χιλιόμετρα και πλάτος 72. Η χερσόνησος Χουτ Πόιντ βρίσκεται στο νοτιοδυτικό άκρο του νησιού. Στο νότιο άκρο της χερσονήσου Χουτ Πόιντ βρίσκεται η βάση ΜακΜέρντο, κύρια βάση των ΗΠΑ στην Ανταρκτική, και η βάση Σκοτ, η κύρια βάση της Νέας Ζηλανδίας στην Ανταρκτική. Το νησί ανακαλύφθηκε το 1841 από τον εξερευνητή των πόλων σερ Τζέιμς Κλαρκ Ρος. Στις 28 Νοεμβρίου 1979 η πτήση 901 της Air New Zealand συνετρίβη στο όρος Έρεβος, με αποτέλεσμα το θάνατο 237 επιβατών και 20 μελών προσωπικού αέρα (σύνολο 257 θύματα).

Παραπομπές
----------

1. 1 2  «General Information of Mt Erebus». *Mount Erebus Volcano Observatory*. Ινστιτούτο Εξόρυξης και Τεχνολογίας του Νέου Μεξικού. Αρχειοθετήθηκε από το πρωτότυπο στις 12 Μαρτίου 2012. Ανακτήθηκε στις 5 Μαρτίου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Ross Island στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315146840
* LCCN: sh92005877
* NKC: ge581660

 |

 |
Οι νήσοι **Ανταμάν** ή **Άνταμαν** (αγγλικά: *Andaman Islands*) είναι αρχιπέλαγος στον κόλπο της Βεγγάλης, ανάμεσα στην Ινδία δυτικά, με τη Μιανμάρ ανατολικά. Τα περισσότερα ανήκουν στο έδαφος Νήσοι Ανταμάν και Νικομπάρ της Ινδίας, ενώ μερικά νησιά στο βόρειο άκρο του αρχιπελάγους, συμπεριλαμβανομένων των νησιών Κόκο, ανήκουν στη Μιανμάρ.

Γεωγραφικά, τα νησιά αποτελούν συνέχεια της οροσειράς Αρακάμ Γιόμα στη Μιανμάρ και του αρχιπελάγους της Ινδονησίας στα νότια. Το αρχιπέλαγος αποτελείται από 325 νησιά, με συνολική έκταση 6.408 χλμ². Τα μεγαλύτερα από αυτά αποτελούν το μεγάλο Ανταμάν, το κύριο σύμπλεγμα του αρχιπελάγους, το οποίο αποτελείται από πέντε κύρια νησιά, ενώ λίγο νοτιότερα βρίσκεται το νησί Μικρό Ανταμάν. Η ψηλότερη κορυφή βρίσκεται στο βόρειο νησί Ανταμάν και έχει ύψος 732 μέτρα. Ανατολικά των νησιών βρίσκεται η θάλασσα Ανταμάν.

Τα νησιά καλύπτονται από τροπικό δάσος κυρίως αειθαλών δέντρων, αν και υπάρχουν και μερικά φυλλοβόλα, και παράκτια δάση μαγκροβίων. Ο πληθυσμός των νησιών το 2011 ήταν 343.125 κάτοικοι, κυρίως μετανάστες από την Ινδία που έφτασαν στα νησιά κατά τη διάρκεια της βρετανικής αποικιοκρατίας. Στα νησιά βρίσκεται το Πορτ Μπλαιρ, η πρωτεύουσα του εδάφους, στο οποίο λειτουργεί και το μόνο πολιτικό αεροδρόμιο των νησιών.

Παραπομπές
----------

1. ↑  Pronunciation for Andaman and Nicobar Islands[*νεκρός σύνδεσμος*]
2. ↑  Planning Commission of India (2008). *Andaman and Nicobar Islands Development Report*. State Development Report series (illustrated έκδοση). Academic Foundation. ISBN 81-7188-652-3. Ανακτήθηκε στις 12 Μαρτίου 2011.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Ιουνίου 2010. Ανακτήθηκε στις 16 Μαρτίου 2014.
4. ↑  «Andaman & Nicobar Islands at a glance». Andamandt.nic.in. Αρχειοθετήθηκε από το πρωτότυπο στις 13 Δεκεμβρίου 2011. Ανακτήθηκε στις 14 Μαΐου 2010.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315528092
* LCCN: sh96007926
* GND: 4001911-1
* BNF: cb120652818 (data)
* NKC: xx0098227

 |

 |
Η **Νήσος των Χοίρων** είναι ακατοίκητο νησί στο Αρχιπέλαγος Κροζέ. Η έκτασή του είναι 67 τ.χλμ (26 τετ. μιλ) και είναι το τρίτο σε μέγεθος του νησιωτικού συμπλέγματος. Διοικητικά ανήκει στα Γαλλικά Νότια και Ανταρκτικά Εδάφη.

Γεωγραφία
---------

Βρίσκεται περίπου 3.000 χιλιόμετρα νοτιοανατολικά της Νότιας Αφρικής και 2.300 χιλιόμετρα βορειοδυτικά της Ανταρκτικής. Το νησί είναι ηφαιστειογενές με την ψηλότερη κορυφή του σε υψόμετρο 775 μέτρα από την επιφάνεια της θάλασσας.

Πανίδα
------

Η Νήσος των Χοίρων είναι ένα πολύ σημαντικό μέρος αναπαραγωγής για διάφορα θαλασσοπούλια, στα οποία συμπεριλαμβάνεται και η μεγαλύτερη αποικία βασιλικών πιγκουίνων.

Το 2018, με αναφορές στο *Antarctic Science*, ερευνητές εκτίμησαν ότι ο πληθυσμός των βασιλικών πιγκουίνων στο νησί έχει μειωθεί από 500.000 ζευγάρια για αναπαραγωγή σε μόλις 60.000. Με την τελευταία καταμέτρηση των πιγκουίνων το 1982, η πιο πρόσφατη παρουσιάζει μια μείωση του πληθυσμού της αποικίας της τάξης του 88%. Οι ερευνητές, μη γνωρίζοντας τον λόγο της μείωσης του πληθυσμού, στράφηκαν σε αιτίες όπως η κλιματική αλλαγή, κάποια αρρώστια ή την έλλειψη τροφής.

Παραπομπές
----------

1. ↑  «Wave Clouds Near Île aux Cochons, Southern Indian Ocean». *earthobservatory.nasa.gov* (στα Αγγλικά). 23 Απριλίου 2012. Ανακτήθηκε στις 15 Σεπτεμβρίου 2020.
2. ↑  Weimerskirch, Henri; Bouard, Fabrice Le; Ryan, Peter G.; Bost, C. A. (2018/08). «Massive decline of the world’s largest king penguin colony at Ile aux Cochons, Crozet» (στα αγγλικά). *Antarctic Science* **30** (4): 236–242. doi:10.1017/S0954102018000226. ISSN 0954-1020. .
Συντεταγμένες: 18°19′N 76°54′W﻿ / ﻿18.317°N 76.900°W﻿ / 18.317; -76.900

  

Η **Ενορία Σαιντ Μαίρη** (αγγλικά: Parish of Saint Mary) είναι μια από τις δεκατέσσερις ενορίες της Τζαμάικα. Έχει έκταση 610,5 τ.χλμ. και πληθυσμό 111.466 κατοίκων (2001). Πρωτεύουσα είναι η Πορτ Μαρία.

Γεωγραφία
---------

Το Σαιντ Μαίρη βρίσκεται βορειοανατολικά της Τζαμάικα. Στα βόρεια βρέχεται από την Καραϊβική Θάλασσα. Συνορεύει στα δυτικά με την  Αγία Άννα, στα νοτιοδυτικά με την Κατερίνα, στα νοτιοανατολικά με τον Άγιο Ανδρέα και στα ανατολικά με την Πόρτλαντ. Έχει έκταση 610,5 τ.χλμ.. Είναι η πέμπτη μικρότερη ενορία της Τζαμάικα μετά το Κίνγκστον, τον Άγιο Ανδρέα, το Αννόβερο και τον Άγιο Ιάκωβο. 

### Ποτάμια

Το κυριότερο ποτάμι είναι το Ρίο Νουέβο (*Νέο Ποτάμι*). 

### Κόλποι

Η ενορία Σαιντ Μαίρη διαθέτει αρκετούς κόλπους. Ο κυριότερος είναι ο Αννόττο Μπέυ. Άλλοι σημαντικοί κόλποι είναι ο Λιτλ Μπέυ και ο Παλμέντο Μπέυ.

### Νησιά

Το κυριότερο νησί είναι το Καμπαρίτα.

Δημογραφία
----------

Η ενορία Σαίντ Μαίρη είχε πληθυσμό 111.466 κατοίκων (2001). Είναι σε πληθυσμό η έκτη μικρότερη ενορία της Τζαμάικα μετά το Αννόβερο, την Τρελόνι, την Πόρτλαντ, τον Άγιο Θωμά και το Κίνγκστον.

### Πόλεις

* Αννόττο Μπέυ
* Ορακαμπέσσα
* Πορτ Μαρία
* Ρίτσμοντ

Οικονομία
---------

Στο Σαιντ Μαίρη καλλιεργούνται μπανάνες, πριμέντο, καφές, κίτρος, αννάττο, λαχανικά και αρτόκαρπος.

Τουρισμός
---------

Το Σαιντ Μαίρη είναι ένας από τους σημαντικότερους τουριστικούς προορισμούς της Τζαμάικα. Οι κυριότερες παραλίες είναι η Τζέιμς Μποντ Μπιτς και η Ρέγκε Μπιτς.

Σημαντικά πρόσωπα
-----------------

Στο Σαιντ Μαίρη γεννήθηκαν οι Τζέιμς Φίλιππο και Ρουθ Μπράιαν Όουεν.

Εικόνες
-------

* Η Ρέγκε ΜπιτςΗ Ρέγκε Μπιτς
* Η Ορακαμπέσσα το 1860Η Ορακαμπέσσα το 1860
* Ο Τζέιμς ΦίλιπποΟ Τζέιμς Φίλιππο
* Η Ρουθ Μπράιαν ΌουενΗ Ρουθ Μπράιαν Όουεν

Δείτε επίσης
------------

* Ενορίες της Τζαμάικα

Παραπομπές
----------

1. ↑  Γεωγραφία της Αγίας Μαρίας[*νεκρός σύνδεσμος*]

Εξωτερικοί σύνδεσμοι
--------------------

* Πληροφορίες για Σαιντ Μαίρη, Τζαμάικα[*νεκρός σύνδεσμος*]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες και Ενορίες της Τζαμάικα |
| --- |
|  |
| Κορνουάλη | 
* Ανόβερ
* Σαιντ Ελίζαμπεθ (Τζαμάικα)
* Τρελόνι
* Σαιντ Τζέιμς
* Γουεστμόρλαντ
 |
|  |
| Μίντλσεξ | 
* Κλάρεντον
* Μάντσεστερ
* Σαιντ Μαίρη
* Σαιντ Κάθριν
* Σαιντ Ανν
 |
|  |
| Σάρεϊ | 
* Κίνγκστον
* Σαιντ Άντριου
* Πόρτλαντ
* Σαιντ Τόμας
 |

 |
Το πάρκο «Σαιντ Στήβενς Γκρην» του Δουβλίνου
Το **Σαιντ Στήβενς Γκρην** (*Πάρκο του Αγίου Στεφάνου*, Αγγλικά: St Stephen's Green) είναι πάρκο στο κέντρο της πόλης του Δουβλίνου. Η σημερινή του μορφή σχεδιάστηκε από τον Ουίλλιαμ Σέπαρντ (William Sheppard). Το πάρκο άνοιξε επίσημα για το κοινό στις 27 Ιουλίου 1880 από τον Λόρδο Άρντιλαουν. Γειτνιάζει με μία από τις κύριες εμπορικές οδούς της πόλης, την Γκράφτον Στρητ, ενώ γύρω από αυτό υπάρχει πλήθος γραφείων δημοσίων φορέων, καθώς και μια στάση του τραμ του Δουβλίνου. Συχνά αναφέρεται ανεπίσημα κι ως *Στήβενς Γκρην*. Με έκταση 89.000 τ.μ. είναι το μεγαλύτερο από τα γεωργιανά πάρκα στο Δουβλίνο. Άλλα πάρκα είναι αυτά της πλατείας Μέρριον και της πλατείας Φιτζγουίλλιαμ.

Το πάρκο είναι ορθογώνιο και περιβάλλεται από δρόμους που αποτελούσαν κύριες οδικές αρτηρίες του κέντρου του Δουβλίνου, αλλά κυκλοφοριακές αλλαγές που εφαρμόστηκαν το 2004, κατά τη διάρκεια των έργων του δικτύου τραμ έχουν μειώσεις σημαντικά τον όγκο της κυκλοφορίας. Οι τέσσερεις δρόμοι που οριοθετούν το πάρκο φέρουν ονομασίες που προσδιορίζουν την θέση τους ως προς το πάρκο με βάση τα τέσσερα σημεία του ορίζοντα: Σαιντ Στήβενς Γκρην Νορθ (βόρεια οδός), Σαιντ Στήβενς Γκρην Σάουθ (βόρεια οδός), Σαιντ Στήβενς Γκρην Ηστ (ανατολική οδός) και Σαιντ Στήβενς Γκρην Ουέστ (δυτική οδός). 

Η Αψίδα των Τυφεκιοφόρων, που χτίστηκε το 1907 προς τιμήν των πεσόντων στον Πόλεμο των Μπόερ.

Παραπομπές
----------

1. ↑  «Sraidainmneacha Bhaile Atha Cliath» (PDF). Dublin City Council. Ανακτήθηκε στις 30 Νοεμβρίου 2014.
2. ↑  «Report on St Stephen's Green» (PDF). UCD School of Archaeology. Αρχειοθετήθηκε από το πρωτότυπο (PDF) στις 5 Δεκεμβρίου 2014. Ανακτήθηκε στις 27 Ιουλίου 2018.
3. ↑  «Heritage Ireland: St Stephens Green». *www.heritageireland.ie* (στα Αγγλικά). Αρχειοθετήθηκε από το πρωτότυπο στις 1 Δεκεμβρίου 2014. Ανακτήθηκε στις 25 Σεπτεμβρίου 2017.
4. ↑  «Roadworks on St Stephen's Green to reverse traffic flow and restrict movement». The Irish Times. 6 Ιουνίου 2004. Αρχειοθετήθηκε από το πρωτότυπο στις 20 Μαΐου 2011. Ανακτήθηκε στις 30 Νοεμβρίου 2014.
Αστική σημαία της Σαξονίας-Άνχαλτ.
Η **σημαία του κρατιδίου της Σαξονίας-Άνχαλτ** καθιερώθηκε με τη σημερινή της μορφή στις 30 Ιανουαρίου του 1991.

Αστική σημαία
-------------

Η αστική σημαία (σημαία των πολιτών) αποτελείται από δύο ζώνες, η επάνω χρώματος χρυσού και η κάτω μαύρου. Οι διαστάσεις της είναι 3:5. Στο παρελθόν η σημαία αυτή είχε τα χρώματα αντεστραμμένα (επάνω μαύρο, κάτω χρυσό), έως το 1952, οπότε στην Ανατολική Γερμανία καταργήθηκε ο διαχωρισμός σε κρατίδια. Με την επάνοδο το 1990 του κρατιδίου, η σειρά στα χρώματα έπρεπε να αλλάξει, για να μη γίνεται σύγχυση με τη σημαία της Βάδης-Βυρτεμβέργης.

Κρατική (κυβερνητική) σημαία
----------------------------

Η κρατική σημαία της Σαξονίας-Άνχαλτ.
Η κρατική σημαία, που είναι και η επίσημη, καθώς χρησιμοποιείται από την κυβέρνηση, έχει επιπρόσθετα στο κέντρο το θυρεό του κρατιδίου. Ο θυρεός είναι σύνθετος, χωρισμένος κατά ζώνη σε δύο τμήματα. Στο επάνω «ζωνοφόρο των πέντε» εναλλάξ μαύρο και χρυσό, με πράσινο δουκικό στέμμα επί του όλου σε θέση τελαμώνα («Σαξονία»), και πρόσθετο θυρεΐσκο αριστερά (εραλδικά), ο οποίος φέρει σε πεδίο αργυρό αετό μαύρο με ράμφος και πόδια χρυσά. Στο κάτω μισό παριστάνεται σε πεδίο αργυρό τείχος πόλεως ερυθρό με επάλξεις, πάνω στις οποίες βαδίζει σε στάση «διαβαίνοντος» αρκούδα μαύρη.

Εξωτερικοί σύνδεσμοι
--------------------

* H σημαία στις **Σημαίες του Κόσμου**.

Βλέπε επίσης
------------

* Οικόσημο της Σαξονίας-Άνχαλτ
Συντεταγμένες: 51°19′0″N 39°13′0″E﻿ / ﻿51.31667°N 39.21667°E﻿ / 51.31667; 39.21667

Το **Νοβοβορόνεζ** (ρωσικά: *Нововоро́неж*‎) είναι πόλη στο Περιφέρεια Βορόνεζ, στηΡωσία, που βρίσκεται στην αριστερή όχθη του Ποταμού Ντον 55 χιλιόμετρα νότια του Βορόνεζ. Ο πληθυσμός είναι 32.635 άτομα το 2010. Το 2002 είχε πληθυσμό 36.961 κατοίκων και 35.666 κάτοικοι του 1989.

Διοικητική και δημοτική κατάσταση
---------------------------------

Εντός του πλαισίου των διοικητικών διαιρέσεων, ενσωματώνεται ως **Αστικός Θύλακας Νοβοβορόνεζ**—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, αυτή η διοικητική μονάδα έχει επίσης καθεστώς αστικού θύλακα.

Οικονομία
---------

Άποψη του Πυρηνικού Εργοστασίου Νοβοβορόνεζ
Το Πυρηνικό Εργοστάσιο Νοβοβορόνεζ βρίσκεται στην πόλη.

Αδελφοποιημένες πόλεις
----------------------

* Πακς, Ουγγαρία

Παραπομπές
----------

1. 1 2  *OKTMO. 179/2016.*. www.gks.ru/free\_doc/2016/oktmo/tom1\_oktmo.rar. Ανακτήθηκε στις 25  Οκτωβρίου 2016.
2. ↑  «26. Численность постоянного населения Российской Федерации по муниципальным образованиям на 1 января 2018 года». Federal State Statistics Service. Ανακτήθηκε στις 23  Ιανουαρίου 2019.
3. ↑  Law #87-OZ
4. ↑  Law #88-OZ
5. ↑  Нововоронеж и венгерский Пакш стали городами-побратимами

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ρωσία
 |

 |
Ο **Ροτρού Δ΄**, γαλλ.: Rotrou IV (1135 - 1191) από τον Οίκο τού Σατωντάν και τού Περς ήταν κόμης τού Περς.

Βιογραφία
---------

Ήταν γιος τουύ Ροτρού Γ΄ κόμη τού Περς και της Χάγουιζ, κόρης τού Γουόλτερ του Σόλσμπερι. Η Χάγουιζ ήταν αδελφή τού Πάτρικ 1ου κόμη τού Σόλσμπερι. Η αδελφή τού Πάτρικ, η Σίβυλλα, παντρεύτηκε τον Ιωάννη ΦιτζΓκίλμπερ, τον στρατάρχη του ιππικού, τού οποίου ο γιος Ερρίκος ήταν επίσκοπος του Έξετερ και ιππότης στην υπηρεσία τού Ροτρού Δ΄.

Με το τέλος του πατέρα του το 1144, ο Ροτρού Δ΄ συνέχισε τον αγώνα ενάντια στον μεγαλύτερο εχθρό του Γουλιέλμο Γ΄ Ταλβάς κόμη του Ποντιέ και κυρίου του Αλανσόν. Μη αντέχοντας τη μακροχρόνια, αιματηρή διαμάχη, ο θείος του Πάτρικ νυμφεύτηκε την κόρη του Γουλιέλμου Γ΄ Ταλβάς, την Αντέλα, ως τη δεύτερη σύζυγό του. Η μητέρα του Χάγουιζ και ο δεύτερος σύζυγός της Ροβέρτος Α΄ του Ντρε έγιναν επίτροποι στο Περς έως ότου ο Ροτρού Δ΄ ενηλικιώθηκε.

Από το 1152 πολεμούσε με τον Λουδοβίκο Ζ΄ της Γαλλίας εναντίον του Ερριίου Β΄ της Αγγλίας σε έναν αναποτελεσματικό πόλεμο, στον οποίο είδε τα στρατεύματά του να σκορπίζονται, τα εδάφη του να καταστρέφονται και την περιουσία του να λεηλατείται. Αναγκάστηκε να παραδώσει τις κοινότητες Moυλέν και Μπονμουλέν στο στέμμα της Αγγλίας. Παρ' όλα αυτά, επιγαμία με τον Οίκο του Μπλουά εδραίωσε την παρακμάζουσα δύναμη των κομήτων του Περς.

Το 1189 ο Ροτρού Δ΄ ακολούθησε τον Φίλιππο Β΄ της Γαλλίας και τον Ριχάρδο Α΄ της Αγγλίας στην Γ΄ Σταυροφορία. Απεβίωσε μετά την πολιορκία της Άκρας το 1191. 

Τον Ροτρού Δ΄ διαδέχτηκε, μετά το τέλος του, ο γιος του Γοδεφρείδος Γ΄ ως κόμης του Περς.

 Οικογενειακό δέντρο του Ροτρού Δ΄ του Περς.

Οικογένεια
----------

Το 1160 ο Ροτρού Δ΄ νυμφεύτηκε τη Mατθίλδη των Μπλουά, κόρη του Θεοβάλδου Β΄ κόμη της Καμπανίας.  Ο Ροτρού Δ΄ και η Ματίλντα είχαν τέκνα:

* Γοδεφρείδος Γ΄, κόμης του Περς.
* Στέφανος (απεβ. 14 Απριλίου 1205), δούκας της Φιλαδέλφειας στη Μ. Ασία.  Σκοτώθηκε στη Μάχη της Αδριανούπολης .
* Ροτρού (απεβ. 10 Δεκεμβρίου 1201), επίσκοπος του Σαλόν (1190-1200) .
* Γουλιέλμος, κόμης του Περς και Β΄ ως επίσκοπος του Σαλόν .
* Βεατρίκη, παντρεύτηκε τον Ρενώ Γ΄ κύριο του Σατώ-Γκοντιέ.

Βιβλιογραφικές αναφορές
-----------------------

1. ↑  Thompson 2002, σελ. 113.
2. ↑  Baldwin 2002, σελ. 46.
3. 1 2 3  Thompson 2002, σελ. 6.
4. ↑  Van Tricht 2011, σελ. 109.
5. 1 2  Fassler 2010, σελ. 457.

Πηγές
-----

* Baldwin, John W. (2002). *Aristocratic Life in Medieval France*. Johns Hopkins University.
* Fassler, Margot Elsbeth (2010). *The Virgin of Chartres: Making History Through Liturgy and the Arts*. Yale University Press.
* Thompson, Kathleen (2002). *Power and Border Lordship in Medieval France: The County of the Perche, 1000-1226*. The Boydell Press.
Ο **Μυρμηκίδης** από τη Μίλητο ή Αθήνα υπήρξε αρχαίος Έλληνας τεχνίτης, άγνωστο πότε έδρασε. Τα έργα του δεν έχουν σωθεί.

Βιογραφία και δράση
-------------------

Είναι γνωστός μόνο από τους αρχαίους συγγραφείς. Τον αναφέρουν συνήθως μαζί με τον Καλλικράτη. Λέγεται ότι ήταν περίφημος τεχνίτης μικροτέχνης που δούλευε σε ελεφαντοστούν, μάρμαρο ή μέταλλο και κατασκεύαζε περίφημες μινιατούρες. Ο Αθήναιος τον συγκαταλέγει στους περιβόητους τορευτές. Σύμφωνα με τον Πλίνιο τον Πρεσβύτερο, ο Μυρμηκίδης κατασκεύασε μαζί με τον Καλλικράτη ένα τέθριππο με οδηγό, τόσο μικρό που μπορούσε κανείς να το σκεπάσει με τα φτερά κουνουπιού. Έφτιαξε δε και ένα καράβι, που χωρούσε κάτω από μια μύγα. Ο Διονύσιος ο Θραξ θέλει ένα κουνούπι, κατά άλλους μια μύγα να σέρνει το τέθριππο. Δεν είναι γνωστό αν ο Μυρμηκίδης και ο Καλλικράτης ήταν συνεργάτες ή ανταγωνιστές, αφού η πατρότητα των έργων τους, αλλά και τα έργα τους συχνά συγχέονται μεταξύ τους. Λένε επίσης ότι σκάλιζε μέρμηγκες, τόσο μικρούς, που ο γυμνός οφθαλμός δύσκολα διέκρινε τα ποδαράκια τους, ενώ αναφέρεται επίσης ότι έγραψε στίχους του Ομήρου επάνω σε ένα σπόρο από σουσάμι. Τα έργα του δεν έχουν διασωθεί.

Πηγές
-----

* Αθήναιος: *Das Gastmahl der Gelehrten*, 11, 782 B
* Κλαύδιος Αιλιανός: *Bunte Geschichte*, 1, 17
* Σχόλια στον Διονύσιο Θράκα: *ars grammatica*, 110, 58 s
* Γαληνός: *adhortatio ad artes addiscendas*, 9, 116, 16
* Πλίνιου: *Φυσική Ιστορία*, 7, 85; 36, 43
* Macrobius Ambrosius Theodosius: *grammatike*, 54
* Martina Seifert: *Myrmekides.* In: Rainer Vollkommer (Herausgeber): *Künstlerlexikon der Antike.* Nikol, Hamburg 2007, S. 532.

Αναφορές
--------

1. ↑  Mirmècide (gr. Μυρμηκίδης, lat. Myrmecĭdes), treccani.org
2. ↑  Neudecker, Richard (Rome). "Myrmecides." Brill’s New Pauly. Antiquity volumes edited by: Hubert Cancik and , Helmuth Schneider. Brill Online , 2012. Reference. 13 July 2012 <>
Ο σημαντικότερος θεός στο πάνθεον της μυθολογίας των Ασάντι της Γκάνας είναι ο Νυάμε, (Nyame) (επίσης Νυανκοπόν (Nyankopon)), ο παντογνώστης και πανίσχυρος, θεός-ουρανός. Η σύζυγός του είναι η Ασάσε Γιάα (Asase Yaa) και οι σημαντικότεροι γιοι τους ο Μπία, (Bia) και ο Τάνο (Tano). Η Ασάσε Γιάα εκπροσωπεί στη μυθολογία Ασάντι τη μητέρα θεά της γονιμότητας. Ο Μπία και ο Τάνο δεν είναι βέβαια οι μοναδικοί γιοι του Νυάμε. Από τους πολλούς γιους του ο καθένας είχε να εκτελέσει μια διαφορετική λειτουργία. Άλλος ήταν βροχοποιός, άλλος η ηλιακή ακτινοβολία (κ.λπ.) Η λατρεία του Νυάμε ήταν αποκλειτικό προνόμιο των φυλετικών βασιλιάδων, ενώ ο απλός λαός επιτρεπόταν να λατρεύει μόνο τους γιους του.

Ο Τάνο είναι ένας από τους σημαντικότερους θεούς των Ασάντι. 'Όλοι οι άλλοι θεοί, ειδικά οι ποτάμιοι θεωρούνται παιδιά του Τάνο. Αυτός είναι και ο λόγος για τον οποίο οι Ασάντι πιστεύουν ότι οι ανιμιστικοί θεοί τους είναι εγγόνια του μεγάλου Νυάμε και λειτουργούν ως αγγελιαφόροι ανάμεσα στους ανθρώπους και τον Θεό.

Ο Ανάνσι (Αράχνη είναι ένας πολιτισμικός ήρωας που αν και δεν παίζει σημαντικό ρόλο στη διαμόρφωση της μυθολογίας των Ασάντι, εντούτοις είναι κεντρικό πρόσωπο στους λαϊκούς μύθους των Ασάντι, όπου απεικονίζεται ως κατεργάρης.

|  |  |  |  |
| --- | --- | --- | --- |
| 

| π • σ • ε
Μυθολογίες της Αφρικής |
| --- |
|  |
| 
* Ακάμπα
* Ακάν
* Αλούρ
* Ασάντι
* Μπαμπάρα
* Μπαμπουτί
* Μπανιαρουάντα
* Μπαζαρί
* Μπαουλέ
* Μπαβέντα
* Μπαζάμπι
* Μπαζίμπα
* Μπουσχόνγκο
* Δαχομέης
* Ντίνκα
* Εφίκ
* Αιγυπτιακή
* Εκόι
* Φαν
* Φενς
* Φιόρτ
* Χερέρο
* Ιμπιμπίο
* Ίμπο
* Ισόκο
* Κάμπα
* Καβιρόντο
* Κχοϊκχόι
* Κουρούμπα
* Λοτούκο
* Λουγκμπάρα
* Λούντα
* Μακόνι
* Μασάι
* Μόνγκο
* Μουντάνγκ
* Νγκμπάντι
* Νούπε
* Νυαμβέζι
* Ορόμο
* Οβάμπο
* Πυγμαίων
* Σαν
* Σερέρ
* Σόνα
* Σόνγκο
* Σονγκάι
* Σότο
* Τουμπούκα
* Ξόσα
* Γιορούμπα
* Ζούλου
 |

 |
Η **σαρανταποδαρούσα** είναι η κοινή ονομασία της σκολόπενδρας, που αποτελεί γένος σαρκοφάγων Μυριάποδων που ανήκουν στην οικογένεια Σκολοπενδρίδες και στην ομοταξία Χειλόποδα. Το μήκος του σώματός της κυμαίνεται από 5 ως 30 εκατοστά. Συλλαμβάνει τη λεία της με το δηλητήριο που εκκρίνει. Το δάγκωμά της προκαλεί πόνο στον άνθρωπο και μπορεί να επιφέρει το θάνατο στα ζώα.

Περιγραφή
---------

Σαρανταποδαρούσα.
Το σώμα της σαρανταποδαρούσας είναι μεγάλο σε μήκος και ευκίνητο. Έχει 21 ίδιες ζώνες, εκ των οποίων ξεκινούν ισάριθμα ζεύγη αρθρωτών ποδιών. Το πρώτο ζεύγος έχει μεταμορφωθεί σε άγκιστρα, τα οποία έχουν μορφή σαγονιού. Από αυτά εκχέεται δηλητήριο. Στα πλάγια του κεφαλιού έχει τέσσερα μάτια και στο πάνω μέρος ένα ζευγάρι κεραίες, οι οποίες είναι μικρές. Οι σαρανταποδαρούσες ζουν κάτω από πέτρες στις περιοχές της Μεσογείου και τρέφονται με έντομα και νύμφες εντόμων.

Είδη
----

Τα πλέον γνωστά είδη είναι η γιγάντια σκολόπενδρα των Ινδιών και η σκολόπενδρα η ζωνωτή.

### Διαίρεση

Τα Χειλόποδα διακρίνονται σε τέσσερις κύριες τάξεις: τα Γεωφιλόμορφα, τα Σκολοπενδρόμορφα, τα Λιθοβιόμορφα και τα Σκουτιγκερόμορφα.

Βιβλιογραφία
------------

* *Εγκυκλοπαίδεια 2002*, εκδ. 1984, τ. 18, σελ. 213.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σαρανταποδαρούσα** |

* Πληροφορίες
* Debunking of some centipede myths, by American Tarantula Society Αρχειοθετήθηκε 2006-08-24 στο Wayback Machine.
* Σαρανταποδαρούσες της Αυστραλίας
* Tree of Life Project Αρχειοθετήθηκε 2009-04-16 στο Wayback Machine. – Chilopoda
* What do you call a centipede?
* Φωτογραφίες αυστραλιανής σαρανταποδαρούσας- *Scolopendra morsitans*
* Scolopendra.be
* Chilobase Αρχειοθετήθηκε 2011-04-23 στο Wayback Machine.
* Myriapoda.org
* Σαρανταποδαρούσες της Τασμανίας
* Millipedes and Centipedes, Kansas State University

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85021859
* GND: 4160805-7
* NDL: 00567893
* NKC: ph361968

 |

 |

|  |  |
| --- | --- |
| 

|  |
| --- |
| * Πύλη:Ζωολογία
 |

 |
Το **τμήμα γυναικείας καλαθοσφαίρισης** της Ντιναμό Μόσχας ιδρύθηκε το 1923 και ήταν μία από τις πιο επιτυχημένες ομάδες καλαθοσφαίρισης στα πρώτα στάδια του Σοβιετικού πρωταθλήματος, κερδίζοντας τις πρώτες 6 σεζόν και άλλες 5 μέχρι το 1958. Η κορύφωση αυτής της χρυσής εποχής ήρθε το 1959 φτάνοντας στον τελικό του Ευρωπαϊκού Κυπέλλου, χάνοντας από την Σλάβια Σόφιας.

Τέσσερις δεκαετίες αργότερα αναρριχήθηκε ως η κορυφαία ρωσική ομάδα, κερδίζοντας τέσσερα Ρώσικα πρωτάθλημα στη σειρά και συμμετέχοντας στο φάιναλ-φορ της Ευρωλίγκας το 2000. Το 2007 κέρδισε το EuroCup, το πρώτο διεθνές τρόπαιο στην ιστορία της.

Τίτλοι
------

* 11 Πρωταθλήματα Σοβιετικής Ένωσης: 1937, 1938, 1939, 1940, 1944, 1945, 1948, 1950, 1953, 1957, 1958
* 4 Πρωταθλήματα καλαθοσφαίρισης Ρωσίας: 1998, 1999, 2000, 2001
* 2 FIBA EuroCup: 2007, 2013

Παραπομπές
----------

1. ↑  Profile FIBA Europe

Εξωτερικοί σύνδεσμοι
--------------------

* Επίσημος ιστότοπος (Ρωσικά)
Η **Ντινάρα Νουρσουλτανκιζί Ναζαρμπάγιεβα** (καζακικά: Динара Нұрсұлтанқызы Назарбаева‎\* ρωσικά: Динара Нурсултановна Назарбаева, *Dinara Nursultanovna Nazarbayeva*‎) (γεννήθηκε στις 19 Αυγούστου 1967) είναι μια καζακστναή επιχειρηματίας, δεύτερη κόρη του προέδρου του Καζακστάν Νουρσουλτάν Ναζαρμπάγιεφ. Γεννήθηκε στο Τεμιρτάου, στην τότε Καζακική ΣΣΔ της ΕΣΣΔ. Παρά το ότι δεν είναι δημόσιο πρόσωπο, είναι ο τέταρτος πλουσιότερος άνθρωπος στο Καζακστάν, με μια περιουσία που εκτιμάται σε περίπου 1.3 δισ. δολάρια.

Προσωπική ζωή
-------------

Είναι παντρεμένη με τον Τιμούρ Κουλιμπάγιεφ, και το ζευγάρι έχει τρία παιδιά: ένα γιο και δύο κόρες.Ο  σύζυγός της είναι ένας επιφανής επιχειρηματίας στο Καζακστάν, ο τρίτος πλουσιότερος άνθρωπος του Καζακστάν και ο 938ος πλουσιότερος άνθρωπος παγκοσμίως.

Παραπομπές
----------

1. 1 2  «Государство | Общественные деятели | Кулибаева Динара». Biografia.kz. Αρχειοθετήθηκε από το πρωτότυπο στις 11 Ιανουαρίου 2014. Ανακτήθηκε στις 2 Φεβρουαρίου 2014.
2. ↑  «World's Billionaires 2011». Forbes.com. 18 Απριλίου 2012. Ανακτήθηκε στις 2 Φεβρουαρίου 2014.
Η **ΖΒΚ Ντιναμό Μόσχας** (ρωσικά: ЖВК Динамо Москва) είναι ρωσική ομάδα πετοσφαίρισης γυναικών. Ιδρύθηκε το 1926 ως τμήμα της αθλητικής κοινωνίας Ντιναμό. Το 1992 η ομάδα διαλύθηκε, αλλά αναδημιουργήθηκε το 2004. Αποτελεί μια από τις πιο επιτυχημένες ομάδες στην ΕΣΣΔ και τη Ρωσία στην ιστορία της πετοσφαίρισης.

Επιτυχίες
---------

### Εθνικές

* **Πρωτάθλημα Ρωσίας**

Πρωταθλήτρια (3): 2005–06, 2006–07, 2008–09, 2015–16
* **Πρωτάθλημα ΕΣΣΔ**

Πρωταθλήτρια (14): 1947, 1951, 1953, 1954, 1955, 1960, 1962, 1970, 1971, 1972, 1973, 1975, 1977, 1983
* **Κύπελλο Ρωσίας**

Κυπελλούχος (2): 2009, 2011
* **Κύπελλο ΕΣΣΔ**

Κυπελλούχος (4): 1950, 1951, 1953, 1982
### Διεθνείς

* **Τσάμπιονς Λιγκ**

Νικήτρια (11): 1961, 1963, 1965, 1968, 1969, 1970, 1971, 1972, 1974, 1975, 1977
Φιναλίστ (5): 1965–66, 1966–67, 1972–73, 2006–07, 2008–09

Παραπομπές
----------

1. ↑  «Грандиозные планы возрождённого «Динамо»». «Спорт-Экспресс». 12 Νοεμβρίου 2004. Αρχειοθετήθηκε από το πρωτότυπο στις 26 Φεβρουαρίου 2012. Ανακτήθηκε στις 4 Μαρτίου 2011.

Εξωτερικοί σύνδεσμοι
--------------------

* Επίσημος ιστότοπος